CELEX: 62013TN0533
Language: fi
Date: 2013-10-03 00:00:00
Title: Asia T-533/13: Kanne 3.10.2013 — Liettua v. komissio

7.12.2013   
            
            
               FI
            
            
               Euroopan unionin virallinen lehti
            
            
               C 359/17
            
         Kanne 3.10.2013 — Liettua v. komissio
   (Asia T-533/13)
   2013/C 359/34
   Oikeudenkäyntikieli: liettua
   
      Asianosaiset
   
   
      Kantaja: Liettuan tasavalta (asiamiehet: D. Kriaučiūnas, R. Krasuckaitė ja A. Karbauskas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Liettuassa vuonna 2013 maksettavan siirtymäkauden kansallisen tuen sallimisesta 19.7.2013 tehdyn komission täytäntöönpanopäätöksen C(2013) 4487 (jäljempänä riidanalainen päätös) 1 artiklan 4 kohdan ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu SEUT 39 artiklan virheelliseen soveltamiseen, kun sitä luetaan yhdessä SEUT 40 artiklan 2 kohdan ensimmäisen alakohdan kanssa, ja syrjintäkiellon periaatteen loukkaamiseen
               Kantajan mukaan komissio rikkoi riidanalaisen päätöksen 1 artiklan 4 kohdan antamisen yhteydessä SEUT 39 artiklaa, luettuna yhdessä SEUT 40 artiklan 2 kohdan ensimmäisen alakohdan kanssa, koska se ei ottanut huomioon EUT-sopimuksessa (erityisesti SEUT 39 artiklan 1 kohdan b alakohdassa) eriteltyjä yhteisen maatalouspolitiikan tavoitteita eikä yhteisen maatalouspolitiikan perusteita, ja loukkasi samalla myös syrjintäkiellon periaatetta.
            
         
               2)
            
            
               Toinen kanneperuste, joka perustuu asetuksen N:o 73/2009 virheelliseen soveltamiseen
               Komissio rikkoi kantajan mukaan asetusta N:o 73/2009 (1), koska se sovelsi kyseisen asetuksen 10 a artiklan 4 kohtaa virheellisesti, kun se antoi riidanalaisen päätöksen 1 artiklan 4 kohdan ilman oikeudellista perustaa.
            
         
               3)
            
            
               Kolmas kanneperuste, joka perustuu komission arviointivirheeseen
               Komissio teki kantajan mukaan arviointivirheen, kun se antoi riidanalaisen päätöksen 1 artiklan 4 kohdan, koska se arvioi suorien tukien tasot uusissa ja vanhoissa jäsenvaltioissa vuonna 2012 virheellisesti ja koska sen hyväksyttyä siirtymäkauden kansallista tukea koskevat laskelmat perustuivat tällaiseen virheelliseen arviointiin.
            
         
               4)
            
            
               Neljäs kanneperuste, joka perustuu hyvän hallinnon periaatteen loukkaamiseen
               Kantajan mukaan komissio loukkasi riidanalaisen päätöksen 1 artiklan 4 kohdan antamisen yhteydessä hyvän hallinnon periaatetta, koska se ei noudattanut velvollisuutta pitää perustana Liettuan tasavallan toimittamia uusia tietoja suorien tukien tasosta jäsenvaltioissa eikä arvioinut suorien tukien todellista merkitystä Liettuan maatiloille.
            
         
      (1)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annettu neuvoston asetus (EY) N:o 73/2009 (EUVL L 30, s. 16, oikaisu EUVL 2010, L 43, s. 7).